Turun kaupunginkirjasto Muistio

Vaskin kokoelmatyöryhmä

2.2.2021

Vaski-kirjastojen kokoelmatyöryhmän kokous

Aika maanantai 1.2.21 klo 14 – 15.44

Paikka Teams-kokous

Kutsuttu Kaisa Hypén (pj.) Turku

Anu Lehtonen-Sonkki (muistio) Kaarina

Sari Levon Uusikaupunki

Erja Metsälä Turku

Arja Rytkönen Kaarina

Katja Silanto Salo

Tom Sjöstrand Paimio

Maija Suoyrjö Turku

Poissa

KÄSITELTÄVÄT ASIAT

1. **Hyvää alkanutta vuotta ja kirjastojen kuulumiset**

Jaettiin kuulumisia:

* Uusikaupunki on ollut suljettuna, mutta lomautuksia ei ole ollut. Muutto viivästyy, mahdollisesti joulukuussa.
* Salossa kirjasto on auki, mutta kävijät vähentyneet. Varausmäärät kasvaneet. Viimevuosi olosuhteisin nähden ok.
* Paimiossa ei vielä tilastoja viime vuodelta, on tehty Kohan edellyttämää uudelleentarroitusta ja aineiston läpikäyntiä. Kirjasto on auki ja palveluita käytetään.
* Kaarinassa on yhtenäistetty luokituksia, pääkirjasto ei ole auki, mutta lähikirjastot ja koulukirjastot ovat. Pääkirjastoa koulukirjastona käyttäville on tehty kirjakasseja ja laatikoita. Kävijämäärät laskivat, mutta lainamäärät olivat odotettua paremmat. Littoisissa lainamäärä jopa nousi.
* Myös Turussa kävijämäärät lainat laskeneet jonkin verran, mutta noutoilmoistusten määrä tuplaantunut, eli varaukset työllistävät! Koronatapauksen jälkeen alettiin jakaa maskeja maskittomille.

1. **Vuoden 2021 e-aineistoista**

Vuoden 2020 e-aineistojen käyttötietoja löytyy ekstranetistä: <https://vaskiextra.net/wp-content/uploads/2021/01/E-lainat-ja-varaukset-2020.pdf>

Tilastoja ja palveluiden käyttöä on avattu myös asiakkaille [verkkokirjaston e-aineistosivulle](https://vaski.finna.fi/FeedContent/e-aineisto-uutiset/https%253A%252F%252Ftapahtumat.vaskikirjastot.fi%252F%253Fpost_type%253Duutinen%2526p%253D23665).

Käyttötilastoja löytyy lisäksi ekstranetistä [materiaalipankista](https://vaskiextra.net/materiaalipankki/), kohta ”Tilastot”.

Käytiin läpi tilastoja ja todettiin, että e-kokoelmien käyttö on lisääntynyt ja esim. e-lehtien käyttö olisi varmasti kasvanut enemmänkin, ellei olisi ollut koronasulkuja.

Etäkäyttöinen eMagz on tulossa käyttöön 15.2.2021. Palvelussa on 33 lehteä (34 lisenssiä). Paikalliskäyttöisen eMagzin kanssa ovat jatkaneet Kaarina, Laitila, Lieto, Naantali, Paimio, Raisio, Salo, Turku ja Uusikaupunki. Määrät ovat valitettavasti aika pieniä ja nähtäväksi jää riittävätkö ne kattamaan asiakkaiden kysynnän.

Tulossa on myös verkkokielikurssipalvelu Promentor, jossa on18 kurssia/lisenssiä englannin, ruotsin ja suomen opiskeluun. Aikataulu ei toistaiseksi ole selvillä, todennäköisesti helmikuun aikana. Promentorin kursseihin kannattaa käydä tutustumassa ja kurssivalikoimasta kannattaa myös antaa palautetta. Yksittäisiä kursseja voi vielä vaihtaa päittäin tarpeen/palautteen mukaan. Myös asiakkaiden toiveisiin pyritään vastaamaan.

Verkkokirjaston e-sivulle tehdään tarvittavat muutokset kun palvelut ovat käytössä, sivun ulkonäkö saattaa muuttua, sillä verkkokurseille tarvitaan kokonaan uusi ”laatikko”.

Verkkosivujen e-aineiston asettelusta ja sivun ulkoasusta keskusteltiin, Vaskin visuaalisesta ilmeestä tykättiin, mutta Outi- verkkokirjastojen järjestystä pidettiin hyvänä.

1. **Kohan käyttöönottoon liittyvä valmistelutyö**

**Teamsin Kohakansio**

Vaskin kokoelmatyöryhmän Teams-kanavan tiedostoihin on tehty Kohamateriaalit-kansio, johon on kerätty hankintaan ja kausijulkaisuihin liittyvää valmisteluaineistoa. Kanavalle on lisätty jäseniksi niitä Turun ja Naantalin kirjastojen työntekijöitä, jotka valmistelevat hankintaan ja kausijulkaisuihin liittyviä koulutuksia ja ohjeistusta.

Katsottiin kansion sisältöä kursorisesti ja käytiin läpi, millaista ohjeistusta ja koulutusta työryhmän jäsenet haluaisivat Kohan hankintaan ja kausijulkaisuihin sekä muiden osioiden opiskeluun liittyen

**Julkiset nidehuomautukset ja tarroitus**

Kokoelmatyöryhmän tehtävänä on laatia ehdotus julkisten nidehuomautusten tarroituksen käytännön toteutuksesta sekä valmistella lasten ja nuorten aiheryhmiin liittyvää yhtenäistämistä.

Tässä yhteenvetoa julkisista nidehuomautuksista, kokousmateriaaleissa on tarkempi listaus.

|  |  |
| --- | --- |
| Kaikki julkiset nidehuomautukset | 41 |
| Käytössä vain yhdessä kirjastossa / ei tarvetta tarroille | 24 |
| Boxit (tarvitaanko tarra), Lukusalonki (Turulla ja Kaarinalla oma), Partituurit (riittääkö aineistolaji) | 3 |
| **elokuvagenretarrat** | **14** |

Ehdotus on, että Vaski-kirjastot tilaisivat yhteiset tarrat niihin nidehuomautuksiin

* joita ei voi ilmaista muulla tavoin, esim. aineistolajilla ja luokalla
* jotka ovat käytössä useammassa kirjastossa

Ehdotuksen mukaan näitä yhteisiä tarroja tarvittaisiin 14 nidehuomautukseen, jotka liittyvät elokuvagenreihin ja lasten tavutettuihin:

|  |
| --- |
| **Draamaelokuvat** |
| **Fantasia- ja scifielokuvat** |
| **Historialliset elokuvat** |
| **Jännityselokuvat** |
| **Kauhuelokuvat** |
| **Komediat** |
| **Kotimaiset elokuvat** |
| **Lännenelokuvat** |
| **Musiikkielokuvat** |
| **Romanttiset elokuvat** |
| **Seikkailuelokuvat** |
| **Sotaelokuvat** |
| **Tavutetut** |
| **TV-sarjat** |

Listaan lisätään Boxit ja partituurit, jory ottaa niihin kantaa. Lukusalitarroja ei tarvita.

Ehdotuksen mukaan tarraan tulisi teksti, ei kuvasymbolia. On sovittava, tarvitaanko tarrat suomeksi ja ruotsiksi.

Tutkitaan vielä kuitenkin, voitaisiinko merkinnät saada mahtumaan signumiin, jolloin erillisiä tarroja ei tarvita.

Lasten ja nuorten aiheryhmien osalta ehdotus on, että yhtenäistämistä ei pyritä tekemään vielä tänä keväänä, koska se vaatii paljon valmistelutyötä, johon nyt ei ole resursseja.

Valmistelu jatkuu tämän pohjalta, käydään jorylle menevä ehdotus vielä läpi seuraavassa kokoelmatyöryhmän palaverissa. Asiaa käsitellään Vaski-johtoryhmän kokouksessa 2.3.2021.

1. **Vaski-kirjastojen aineistohankintojen arvo**

Vaski-kirjastojen johtoryhmän toimeksianto: selvitetään Vaski-kirjastojen aineistohankintojen toteuma mahdollisen kellutuksen ja yhteishankinnan taustaksi.

”Kokoelmatyöryhmän 23.11.20 kokouksessa kirjattiin

<https://tilastot.kirjastot.fi/> -palvelusta saadaan hankinnat / asukasluku. Hankinnat tehdään Vaski-kirjastoissa hankintaohjelman kautta yleensä. Poikkeuksiakin on, joten asiaa pitänee kysyä kirjastoista suoraan ensi vuoden alussa, koska euromääräistä lukua ei suoraan tilastoista saada. Näin saataisiin kokonaiskäsitys siitä, minkä verran Vaskeissa käytetään rahaa aineistoihin ja saadaan taustatietoa mahdollista kellutusta ja yhteishankintaa varten.”

Sovittiin, että kirjastoihin lähetetään kysely käytetyistä aineistomäärärahoista. Tiedot yritetään koota maaliskuun loppuun mennessä.

1. **Musiikki CD-levyjen kellutuksen valmistelu**

Musiikin CD-levyjen kellutuskokeilu käynnistyy tämän vuoden syksyllä. Sitä varten valmistellaan luokituksen yhtenäistämistä ja kirjastoihin lähtetään listat muutettavista luokista.

Kellutuskokeilu voi koskea pelkästään olemassa olevan kokoelman kellumista, jolloin valinta ja hankinta hoituvat nykyisellään. Kellutuskokeilu voidaan ulottaa myös valintaan ja hankintaan, jolloin pitäisi valmistella niiden organisointia. Vaihtoehtoja ovat ainakin:

1. Keskitetty valinta, tilaaminen ja niteiden käsittely

* valinta on keskitetty yhteen tai muutamaan kirjastoon
* aineistot tilataan ja niteet käsitellään yhdessä paikassa

1. Hajautettu valinta, keskitetty tilaaminen ja niteiden käsittely

* valintaa tehdään useammassa kirjastossa, valintaa koordinoidaan
* aineistot tilataan ja niteet käsitellään yhdessä paikassa

1. Hajautettu valinta, tilaaminen ja niteiden käsittely

* valintaa tehdään useammassa kirjastossa, valintaa koordinoidaan
* aineistot tilataan ja käsitellään hajautetusti eri kirjastoissa

Jos valinta on hajautettu, voidaanko työnjaosta sopia [Vaskin musiikkityöryhmän ehdotuksen](https://vaskiextra.net/wp-content/uploads/2020/10/Vaskin-Musiikkityoryhman-toiminta-ehdotus-Vaski-jorylle-20.10.2020.pdf) pohjalta.

Selvitettävää: Asetetaanko uusien musiikki-cd-levyjen hankinnalle Vaskin yhteinen määräraha? Miten sen kulumista seurataan ja miten kirjastot osallistuvat siihen? Vuonna 2019 musiikki-cd-levyjen hankintaan käytettiin noin 45 000 €, tähän liittyvä erittely kokousaineistoissa.

Kolme em. vaihtoehtoa esitellään Vaskin johtoryhmälle.

Kelluttaminen vaatii tarkat pelisäännöt, huomioitava palautusten ja lainausten suhde, kirjastojen tilakysymykset ja yksittäiset suurlainaajat. Häviääkö kellutuksista saatava hyöty jos aineistoa on kokoajan palautettava lähtökirjastoihin?

1. **Muut asiat**

Turkuun tehdään vuosittain parituhatta hankintaehdotusta, jotka liittyvät eri aineistolajeihin, kieliin ja aihepiireihin. Iso osa näistä ehdotuksista tehdään myös muitten paikkakuntien asiakkaitten toimesta. Myös muita hankintapyyntöjä on paljon, osa on tehty jokaiseen pisteeseen esim omakustannteen markkinoinnin vauhdittamiseski. Hankintapyynnöt työllistävät eikä kaikkea tietenkään voida hankkia. Aiheesta on nyt työn alla opinnäytetyö, jonka avulla saadaan tätäkin työn osa-aluetta näkyvämmäksi.

1. **Seuraavan kokouksen ajankohta**

Seuraava kokous pikapalaveri Teamsissa 19.2.2021 klo 10.00. Kaisa lähettää linkin. Kokousaika on myöhemmin muutettu 18.2.2021 klo 10.